Filmat: "Il-Liġi tal-Ugwaljanza kif proposta tista' ddaħħal l-abort" – MAM
Dr Martin Balzan, President tal-unjin tat-tobba MAM qal fuq 103 Malta's Heart li jekk l-abbozz tal-Liġi tal-Ugwaljanza jibqa' kif inhu allura jista' jwitti t-triq għad-dħul tal-abort u l-ewtanasja. Huwa kien qed jiġi intervistat minn Fr Joe Borg. Balzan qal li fl-abbozz kif inhu hemm klawsola li tgħid li din il-liġi tiġi fuq kull liġi oħra. Allura, kompla Balzan, jekk tabib jirrifjuta t-talba ta' xi persuna li tkun trid tagħmel abort jew l-ewtanasja, jista' jsib ruħu quddiem il-Qorti għax jista' jkun akkużat li qed jagħmel diskriminazzjoni. It-tobba m'għandhomx jiġu esposti għal dan il-periklu, sostna Balzan. X'qalet il-MAM fuq il-kwistjoni? Il-MAM trid li l-Ministru tal-Ġustizzja jikkonsulta mat-tobba fuq il-liġi tal-ugwaljanza Huwa qal li ma jaħsibx li l-Gvern irid li jiġri hekk u allura appella lill-Gvern biex ineħħi l-klawsola li tagħti lil-Liġi tal-Ugwaljanza superjorità fuq il-liġijiet l-oħra. Balzan mhux l-uniku wieħed li wera tħassib dwar dan l-abbozz. Il-Prim Imħallef Emeritu u eks Imħallef tal-Qorti Ewropea tad-Drittijiet tal-Bniedem qal li l-abbozz għandu jħasseb lil diversi persuni, inkluż lill-ġenituri li jibagħtu lil uliedhom fi skejjel privati jew tal-Knisja. X'qal eżatt il-Prim Imħallef Emeritu? Q&A: Għandek għax tinkwieta minħabba l-liġi tal-ugwaljanza? L-Isqfijiet ta' Malta u Għawdex fi stqarrija qalu li huma favur l-ugwaljanza iżda wrew tħassib dwar ċerti klawsoli fl‐abbozzi li għandhom implikazzjonijiet serji għax se joħonqu l‐libertà tal‐bniedem. Qalu li hemm periklu serju li dawn l‐abbozzi, jekk mhux emendati bil‐għaqal u b'mod trasparenti, jipperikolaw il‐libertajiet fundamentali li dejjem gawdejna. L-Arċisqof Charles Scicluna, l-Isqof t'Għawdex Anton Teuma u l-Isqof Awżiljarju Joseph Galea-Curmi appellaw biex jibqa' jiġi mħares id‐dritt tal‐ġenituri li jagħżlu liema skola jixtiequ għal uliedhom. X'qalu eżatt l-Isqfijiet? L-Isqfijiet kontra d-diskriminazzjoni fl-abbozz ta' liġi fuq l-ugwaljanza